Vooremaal kohtab rohkesti muinasasustuse jälgi vanade põldude, kalmete ning Kalevipoja sängi tüüpi muinaslinnuste näol. Pika aja jooksul on siin välja kujunenud iseloomulik asulastik, kus valitsevad ahel- ja hagukülad, mis asetsevad voorte jalamil või nõlvadel. Neist kõrgemal paiknesid harilikult  põllumaad, madalamal aga heina- ja karjamaad. Ka teed kulgevad enamasti piki voorte nõlvu ja lagesid, tehes aeg-ajalt täisnurkseid käänakuid ühelt voorelt teisele.